ΑΠΌΦΑΣΗ ΤΗΣ ΕΠΙΤΡΟΠΉΣ της 23ης Απριλίου 2009 για την τροποποίηση της απόφασης 2003/467/ΕΚ σχετικά με την κήρυξη ορισμένων διοικητικών περιφερειών της Ιταλίας ως επισήμως απαλλαγμένων από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών, ορισμένων διοικητικών περιφερειών της Πολωνίας ως επισήμως απαλλαγμένων από την ενζωοτική λεύκωση των βοοειδών καθώς και της Πολωνίας και της Σλοβενίας ως επισήμως απαλλαγμένων από τη φυματίωση των βοοειδών [κοινοποιηθείσα υπό τον αριθμό Ε(2009) 2972] (Κείμενο που παρουσιάζει ενδιαφέρον για τον ΕΟΧ) (2009/342/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τέλια των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A κεφάλαιο I σημείο 4, το παράρτημα A κεφάλαιο II σημείο 7 και το παράρτημα Δ κεφάλαιο I σημείο E, Εκτιμώντας τα ακόλουθα: (1) Στην οδηγία 64/432/ΕΟΚ προβλέπεται ότι κράτη μέλη ή τμήματα των κρατών μελών μπορούν να κηρυχθούν επισήμως ως απαλλαγμένα από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών όσον αφορά τις αγέλες βοοειδών, εφόσον πληρούνται ορισμένοι όροι που καθορίζονται στην εν λόγω οδηγία. (2) Οι κατάλογοι των περιφερειών των κρατών μελών οι οποίες κηρύσσονται απαλλαγμένες από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών καθορίζονται στην απόφαση της 2003/467/ΕΚ Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (2). (3) Η Ιταλία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ, όσον αφορά την επαρχία Oristano στην περιφέρεια της Sardegna ώστε η εν λόγω επαρχία να αναγνωριστεί ως περιφέρεια της Ιταλίας επισήμως απαλλαγμένη από τη φυματίωση των βοοειδών. (4) Η Ιταλία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ όσον αφορά όλες τις επαρχίες της περιφέρειας Marche και την επαρχία Cuneo, την τελευταία απομένουσα επαρχία της περιφέρειας του Piemonte που δεν περιλαμβάνεται ακόμα στο κεφάλαιο 2 του παραρτήματος ΙΙ της απόφασης 2003/467/ΕΚ, ώστε το σύνολο των εν λόγω περιφερειών να αναγνωριστούν ως περιφέρειες της Ιταλίας επισήμως απαλλαγμένες από τη βρουκέλωση των βοοειδών. (5) Η Ιταλία υπέβαλε επίσης στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ όσον αφορά όλες τις επαρχίες της περιφέρειας Sardegna ώστε η εν λόγω περιφέρεια να αναγνωριστεί ως περιφέρεια της Ιταλίας επισήμως απαλλαγμένη από την ενζωοτική λεύκωση των βοοειδών. (6) Σε συνέχεια της αξιολόγησης των εγγράφων που υπέβαλε η Ιταλία, η εν λόγω επαρχία και περιφέρειες πρέπει να αναγνωριστούν ως περιφέρειες της Ιταλίας επισήμως απαλλαγμένες από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών αντίστοιχα. (7) Η Πολωνία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ, όσον αφορά το σύνολο της επικράτειας ώστε το εν λόγω κράτος μέλος να αναγνωριστεί ως επισήμως απαλλαγμένο κράτος μέλος από τη φυματίωση των βοοειδών. (8) Η Πολωνία υπέβαλε επίσης στην Επιτροπή έγγραφα που αποδεικνύουν την τήρηση των σχετικών όρων που προβλέπονται στην οδηγία 64/432/ΕΟΚ, βάσει των οποίων 11 διοικητικές περιφέρειες (powiaty) που περιλαμβάνονται στις αμέσως ανώτερες διοικητικές διαιρέσεις (βοεβοδάτα) Podlaskie και Pomorskie ώστε να μπορούν να αναγνωριστούν ως επισήμως απαλλαγμένες περιφέρειες από την ενζωοτική λεύκωση των βοοειδών στην Πολωνία. (9) Σε συνέχεια της αξιολόγησης των εγγράφων που υπέβαλε η Πολωνία, το σύνολο της επικράτειας της Πολωνίας πρέπει να αναγνωριστεί ως επισήμως απαλλαγμένο κράτος μέλος από τη φυματίωση των βοοειδών και οι περιφέρειες (powiaty) της Πολωνίας πρέπει να αναγνωριστούν ως περιφέρειες του εν λόγω κράτους μέλους επισήμως απαλλαγμένες από ενζωοτική λεύκωση των βοοειδών. (10) Η Σλοβενία υπέβαλε στην Επιτροπή έγγραφα με τα οποία αποδεικνύεται η τήρηση των σχετικών όρων που προβλέπονται στην οδηγία 64/432/ΕΟΚ, όσον αφορά το σύνολο της επικράτειας ώστε το εν λόγω κράτος μέλος να αναγνωριστεί ως κράτος μέλος επισήμως απαλλαγμένο από τη φυματίωση των βοοειδών. (11) Σε συνέχεια της αξιολόγησης των εγγράφων που υπέβαλε η Σλοβενία, το σύνολο της επικράτειας της Σλοβενίας πρέπει να αναγνωριστεί ως κράτος μέλος επισήμως απαλλαγμένο από τη φυματίωση των βοοειδών. (12) Ως εκ τούτου, η απόφαση 2003/467/ΕΚ πρέπει να τροποποιηθεί ανάλογα. (13) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα Ι, II και III της απόφασης 2003/467/ΕΚ τροποποιούνται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 23 Απριλίου 2009.

[Source: multi_eurlex | Tokens: 4670]